fr hu hu hu hu hu hu hu hu hu hu it hu hu hu hu hu it hu hu sk hu hu hu en hu hu hu en hu hu es hu hu hu hu hu hu hu hu hu hu hu hu hu hu hu hu hu hu hu fr pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Gervay Marica, született Schaffer Mária Rozália Ilona (Budapest, 1919. február 24.[1] – Woodbury, 2005. június 20.) magyar színésznő.
2005. június 20. (86 évesen)
Édesapja Schaffer Sámuel Sándor (1886–1944)[2][3] gyógyszerész és hírlapíró volt, ám elsősorban zenekritikusként és a Művészet című folyóirat szerkesztőjeként tett szert hírnévre. Édesanyja Gervay (Grünwald) Erzsébet (1889–1971) opera-énekesnő volt.[4] 1926-ban gyermek-szépségversenyt nyert. Pályáját filmszínészként kezdte. 1934-35-ben az USA-ban töltött öt hónapot a Metro-Goldwyn-Mayer filmvállalat meghívására. Első szereplése 1935-ben a Kamara Színházban volt. Ebben az évben az Andrássy úti Színházban is játszott. 1938-ban a Magyar és az Andrássy úti Színházban, 1940-ben a Fővárosi Operettszínházban játszott. A háború félbeszakította színészi pályafutását. 1945-ben lépett fel ismét az Új Színházban, majd egy évvel később a Magyar Színházban jutott jelentősebb szerephez. Fiatal leányszerepeket formált meg. 1958-ban családjával az Amerikai Egyesült Államokba költözött.
Apai nagyszülei Schaffer Zsigmond és Schön Karolina, anyai nagyszülei Grünwald Henrik és Weisz Regina (1866–1934)[5] voltak.
Első férje dr. László György sebész volt, akihez 1946-ban ment férjhez. Gyermekeik: Marica (1947) és György (1949). Második férje Pintér György elektromérnök, akivel 1986-ban kötött házasságot.
Az iglói diákok (1934) – Tirtsák Évi
Szent Péter esernyője (1935) – Bélyi Veronika
A 111-es (1937) – Mabel, Sam Arnett lánya
Anne-Claire (Vaszary G.: Monpti)
Olga (Vaszary G.: Bubus)
Magda (Vaszary G.: A férfi ingatag).
↑ Születési bejegyzése a Budapest V. kerületi polgári születési akv. 89/1919. folyószáma alatt. (Hozzáférés: 2020. január 8.)
↑ Schaffer Sándor halotti bejegyzése a Budapest V. kerületi polgári halotti akv. 42/1944. folyószáma alatt. (Hozzáférés: 2020. január 8.)
↑ Schaffer Sándor meghalt (1944. február 11.), Ujság, 42. évfolyam, 33. szám, 7. o. Online
↑ Szülei házasságkötési bejegyzése a Budapest VIII. kerületi polgári házassági akv. 146/1915. folyószáma alatt. (Hozzáférés: 2020. január 8.)
↑ Grünwald Henrikné Weisz Regina halotti bejegyzése a Budapest V. kerületi polgári halotti akv. 77/1934. folyószáma alatt. (Hozzáférés: 2020. január 8.)
Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4
Gervay Marica életrajza (hangosfilm.hu)
Gervay Marica a PORT.hu-n (magyarul)
Gervay Marica az Internet Movie Database oldalon (angolul)
Gervay Marica, a magyar színésznő, aki visszautasította Hollywoodot[halott link] (femcafe.hu)
"Mit visz magával egy 16 éves pesti lány Hollywoodba" Színházi Élet - 1935/8. szám, Online
Művészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Gervay_Marica&oldid=24874657”
Utoljára szerkesztve 2022. április 24., 12:10-kor
A lap utolsó módosítása: 2022. április 24., 12:10
A lap szövege CC BY-SA 3.0 alatt érhető el, ha nincs külön jelölve.